RESOLUCIÓN do 31 de xaneiro de 2024, da Dirección Xeral de Formación para o Emprego e Orientación, pola que publican as subvencións concedidas en virtude da Orde do 3 de xaneiro de 2023 pola que se establecen, para o período 2023-2025, as bases reguladoras polas que se rexerán as accións formativas do Plan de formación para o emprego (persoas traballadoras ocupadas) e se realiza a súa primeira convocatoria para os exercicios 2023-2024 (código de procedemento TR302A).
Consellería de Promoción do Emprego e Igualdade — III. Outras disposicións — 15/02/2024

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, beneficiario/a, contía concedida e finalidade ou finalidades da subvención.
A Orde da Consellería de Promoción do Emprego e Igualdade do 3 de xaneiro de 2023 (DOG núm. 27, do 8 de febreiro) estableceu as bases polas cales se rexerán as accións formativas do Plan de formación para o emprego (persoas traballadoras ocupadas) e realizou a súa primeira convocatoria para os exercicios 2023-2024.
O seu obxecto consiste no establecemento das bases reguladoras e as condicións polas cales se rexerán, no ámbito da Comunidade Autónoma de Galicia, tanto as convocatorias públicas como a execución das accións formativas do Plan de formación para o emprego dirixido a persoas traballadoras ocupadas, xestionadas pola Consellería de Promoción do Emprego e Igualdade.
As subvencións concedidas ao abeiro do disposto na Orde do 3 de xaneiro de 2023 teñen como finalidade o financiamento de programas de formación destinados á cualificación profesional das persoas traballadoras ocupadas e están dirixidas á adquisición e mellora de competencias profesionais relacionadas cos requirimentos de produtividade e competitividade das empresas que teñan os seus centros de traballo na Comunidade Autónoma de Galicia, ás necesidades de adaptación aos cambios operados no posto de traballo e ás aspiracións de promoción profesional e desenvolvemento persoal das persoas traballadoras, de forma que as capacite para o desenvolvemento cualificado da profesión e lles permita mellorar a súa empregabilidade.
Poden ser beneficiarias das subvencións a que se refiren estas bases as entidades que sexan titulares de centros ou entidades de formación inscritos para impartir formación profesional para o emprego no ámbito laboral da Comunidade Autónoma de Galicia naquelas especialidades formativas para as cales soliciten subvención, xa sexa na modalidade presencial, de teleformación ou mixta.
Destinouse inicialmente á primeira convocatoria un importe total de 7.772.334 €, distribuído en dúas anualidades, para imputar con cargo ás aplicacións 2023 11.50.323B.471.0 e 2023 11.50.323B.481.0, con código de proxecto 2013 00493.
Mediante a Resolución da Dirección Xeral de Formación para o Emprego e Orientación do 30 de xuño de 2023, publicada no DOG núm. 131, do 11 de xullo, redistribuíronse os créditos orzamentarios recollidos na Orde do 3 de xaneiro de 2023.
Ao abeiro do disposto na Orde do 3 de xaneiro de 2023 ampliouse, mediante a publicación da Orde do 11 de decembro de 2023 (DOG núm. 238, do 18 de decembro), o importe total dos créditos destinados á primeira convocatoria de subvencións para o financiamento das accións formativas do Plan de formación para o emprego (persoas traballadoras ocupadas) da Comunidade Autónoma de Galicia para os exercicios 2023 e 2024.
A distribución final dos créditos, desagregada por aplicación orzamentaria e anualidade, foi a seguinte:
A relación de subvencións concedidas ás entidades beneficiarias, ordenadas por código de expediente, publícase como anexo desta resolución.
Santiago de Compostela, 31 de xaneiro de 2024
Liña I. Programa de formación transversal.
Liña II. Programa de formación vencellada á Axenda galega das capacidades.